钦定古今图书集成/明伦汇编/氏族典/第523卷 > 薛俊
## 钦定古今图书集成/明伦汇编/氏族典/第523卷 > 薛俊

按《万姓统谱》：“俊字尚节，揭阳人。性孝友，不事嬉游，闻
乡人陈琨有理学，往从之。领弘治十七年乡荐，授连
江训导，升玉山教谕。常师事王阳明，有所得，擢国子
学正，闻母丧，奔至贵溪，卒于邸广信祀于名宦。子宗
铠，字子修，亦师阳明。登嘉靖二年进士。初令贵溪，调
将乐，更建阳，政务大体，百废俱兴。及征为给事中，言”
论激切，触忤太宰，竟杖死，士人咸惜之。